**ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΑΓΓΛΙΚΗΣ ΓΛΩΣΣΑΣ**

**ΚΑΙ ΦΙΛΟΛΟΓΙΑΣ**

[**http://my-studies.uoa.gr**](http://my-studies.uoa.gr)

**ΔΗΛΩΣΕΙΣ ΜΑΘΗΜΑΤΩΝ**

Οι δηλώσεις μαθημάτων για το χειμερινό εξάμηνο ακαδ. Έτους 2018-19, θα υποβληθούν αποκλειστικά μέσω Web, από την ιστοσελίδα <http://my-studies.uoa.gr>.

Προκειμένου οι φοιτητές να αποκτήσουν πρόσβαση σε αυτή την υπηρεσία, θα πρέπει σύμφωνα με προηγούμενη ανακοίνωση της Γραμματείας, να αποκτήσουν το σχετικό λογαριασμό (username and password), από τη διεύθυνση <http://webadm.uoa.gr> ακολουθώντας τους συνδέσμους *«Αίτηση νέου χρήστη»--> «Προπτυχιακοί φοιτητές».*

 **ΠΡΟΘΕΣΜΙΑ ΔΗΛΩΣΕΩΝ (για όλα τα εξάμηνα)**

**Από Τετάρτη 28-11-2018 έως και Κυριακή 9-12-2018**

**Διευκρινίσεις:**

* **΄**Ολοιοι φοιτητές **υποχρεούνται να δηλώσουν μέσω web** τα μαθήματα του χειμερινού εξαμήνου τα οποία θέλουν να παρακολουθήσουν και να εξεταστούν.΄Οσοι φοιτητές δε διαθέτουν Η/Υ , θα μπορούν να χρησιμοποιούν τους υπολογιστές των εργαστηρίων του Τμήματος.
* **Αυτόματη δήλωση μαθημάτων δε θα γίνεται από τη Γραμματεία. Μαθήματα τα οποία δε θα δηλωθούν δεν υπάρχει σε καμία περίπτωση το δικαίωμα εξέτασής τους.**
* Ο μέγιστος αριθμός μαθημάτων που ο κάθε φοιτητής μπορεί να δηλώσει, εξαρτάται από το εξάμηνο φοίτησης στο οποίο βρίσκεται, ως εξής:
	+ **Α΄ εξάμηνο: Δηλώνετε τα 3 υποχρεωτικά μαθήματα και 2 επιλογής ελληνικά**
	+ **Γ΄ εξάμηνο : Δηλώνετε τα 3 υποχρεωτικά μαθήματα και 2 μαθήματα επιλογής ελληνικά, καθώς και μέχρι 5 οφειλόμενα μαθήματα χειμερινού εξαμήνου**
	+ **Ε΄εξάμηνο: Δηλώνετε τα 2 υποχρεωτικά μαθήματα και 3 μαθήματα επιλογής (ένα από κάθε ομάδα) καθώς και μέχρι 5 οφειλόμενα μαθήματα χειμερινού εξαμήνου**
	+ **Ζ΄ εξάμηνο: Δηλώνετε 4 μαθήματα (ένα από κάθε ομάδα) καθώς και μέχρι 5 οφειλόμενα μαθήματα χειμερινού εξαμήνου**
	+ **Επί πτυχίω : Δηλώνετε έως και τα 38 μαθήματα που οφείλετε
	 (ανεξάρτητα εάν ανήκουν στο χειμερινό ή στο εαρινό εξάμηνο)**

**Σημείωση (για τους φοιτητές του Ζ΄εξαμήνου, επί πτυχίω και εισακτέους μόνο από Κατατακτήριες εξετάσεις 2015-16): Σε όσες ομάδες δεν προσφέρονται μαθήματα της κατεύθυνσής σας, δηλώστε μαθήματα από την άλλη κατεύθυνση. Ωστόσο δεν αναιρείται η προϋπόθεση των 8 μαθημάτων επιλογής της κατεύθυνσής σας για την απόκτηση του πτυχίου.**

* + - Οι φοιτητές **μπορούν να μεταβάλλουν τη δήλωσή τους όσες φορές επιθυμούν μέχρι τη λήξη της προθεσμίας υποβολής της.** Με τη λήξη της προθεσμίας, η Γραμματεία θα λάβει υπόψη της **μόνο την τελευταία δήλωση** που έχει υποβληθεί, **και δε θα είναι δυνατή η τροποποίησή της. Κάθε φορά**  που εισέρχεστε στο σύστημα για να ελέγξετε ή να τροποποιήσετε τη δήλωσή σας αυτή **ΑΚΥΡΩΝΕΤΑΙ.** Γι’ αυτό θα πρέπει κάθε φορά να ξανακάνετε ΥΠΟΒΟΛΗ της δήλωσης.
		- Όσοι δεν έχουν ενεργοποιήσει ακόμα το λογαριασμό τους στο Internet δεν θα έχουν τη δυνατότητα δήλωσης μαθημάτων, για το λόγο αυτό απαιτείται η άμεση ενεργοποίησή του. **Όσοι δεν κάνουν εμπρόθεσμη δήλωση μαθημάτων δεν θα είναι δυνατόν να συμμετάσχουν στις εξετάσεις. ΔΕΝ ΠΡΟΚΕΙΤΑΙ ΓΙΑ ΚΑΝΕΝΑ ΛΟΓΟ ΝΑ ΔΟΘΕΙ ΠΕΡΑΙΤΕΡΩ ΠΡΟΘΕΣΜΙΑ ΑΠΟ ΤΗΝ ΚΑΤΑΛΗΚΤΙΚΗ ΗΜΕΡΟΜΗΝΙΑ ΔΗΛΩΣΗΣ.**
		- **Η δήλωση θα είναι διαθέσιμη στο my-studies λίγες μέρες μετά τη λήξη της προθεσμίας και την οριστικοποίηση των δηλώσεων από τη Γραμματεία, οπότε και θα μπορείτε να τη δείτε στο μενού «Ιστορικό Δηλώσεων».**

**ΠΡΟΣΟΧΗ: Οι φοιτητές/τριες του Ζ΄ εξαμήνου καθώς και οι επί πτυχίω φοιτητές του τρέχοντος προγράμματος σπουδών, οι οποίοι/ες οφείλουν μαθήματα επιλογής από παρελθόντα εξάμηνα μπορούν να επιλέξουν οποιοδήποτε μάθημα επιλογής από τα προσφερόμενα στο συγκεκριμένο εξάμηνο, χωρίς να δεσμεύονται πλέον από τον περιορισμό των ομάδων.**